Den nye riflen fikk navnet sitt fra året 1967 med tallene i omvendt rekkefølge som M76, men navnet ble endret til LSA55 etter at eksporten til USA startet i 1969. I 1970 introduserte Tikkakoski også en langkassemodell, opprinnelig kalt LSA65 (senere M65). I 1972 ble navnet og kassemerkingen igjen endret til M55. miniatyr|Tikka M65, en langkasserifle utviklet fra M55 I 1974 ble Tikkakoski-selskapet kjøpt av Nokia, og i 1983 av SAKO. Etter at Sako hadde kjøpt Tikkakoski ble en ny rifle utviklet som ble kalt både Tikka M551 og Sako L581 (kalt "Satikka"), og i 1982 og 1983 ble til sammen 1777 slike rifler laget. Denne var basert på en Tikkakoski-prototype fra 1981. Tikkakoski og SAKO utviklet også en nyere prototype kalt Tikka M555, men den ble aldri satt i produksjon. Etter en gjennomgang av den finske våpensmeden Jali Timari på bestilling fra SAKO som kritiserte riflen i en ganske negativ tone ble prosjektet skrinlagt.